Document ID: 31984R1733

*****
ΚΑΝΟΝΙΣΜΟΣ (ΕΟΚ) αριθ. 1733/84 ΤΟΥ ΣΥΜΒΟΥΛΙΟΥ
της 18ης Ιουνίου 1984
για την τροποποίηση του κανονισμού (ΕΟΚ) αριθ. 315/68 περί καθορισμού των κανόνων ποιότητας για τους βολβούς, τα κρόμμυα και τους κονδύλους για παραγωγή ανθέων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 234/68 του Συμβουλίου της 27ης Φεβρουαρίου 1968 περί ιδρύσεως κοινής αγοράς στον τομέα των ζώντων φυτών και των προϊόντων της ανθοκομίας (1), και ιδίως το άρθρο 3,
την πρόταση της Επιτροπής,
Εκτιμώντας:
ότι με τον κανονισμό (ΕΟΚ) αριθ. 315/68 (2), όπως τροποποιήθηκε τελευταία από τον κανονισμό (ΕΟΚ) αριθ. 1159/84 (3), καθορίζονται οι κανόνες ποιότητας για τους βολβούς, τα κρόμμυα και τους κονδύλους για παραγωγή ανθέων που προορίζονται προς πώληση στον καταναλωτή για προσωπικές ανάγκες στο εσωτερικό της Κοινότητας ή για εξαγωγή σε τρίτες χώρες·
ότι το άρθρο 2 παράγραφος 1 δεύτερο εδάφιο του κανονισμού (ΕΟΚ) αριθ. 315/68 προβλέπει τους κανόνες εμπορίας των προϊόντων με προορισμό διαφορετικό από εκείνον που αναφέρεται στο πρώτο εδάφιο της παραγράφου αυτής·
ότι με βάση την πείρα που εχει αποκτηθεί αποδεικνύεται ότι οι εν λόγω διατάξεις δεν ανταποκρίνονται πλέον στις σημερινές τεχνικές εμπορίας· ότι θα πρέπει επομένως να προσαρμοστούν αυτές οι διατάξεις,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 παράγραφος 1 του κανονισμού (ΕΟΚ) αριθ. 315/68, το δεύτερο εδάφιο αντικαθίσταται από το ακόλουθο κείμενο:
«Τα προϊόντα που αναφέρονται στο άρθρο 1 με προορισμό άλλο από εκείνον που αναφέρεται στο πρώτο εδάφιο μπορούν να τεθούν σε εμπορία στο εσωτερικό της Κοινότητας μόνο:
α) εάν ανταποκρίνονται στις διατάξεις που καθορίζονται στον τίτλο ΙΙ πρώτο εδάφιο του παραρτήματος·
β) εάν κάθε συσκευασία φέρει, με ευανάγνωστους και ανεξίτηλους χαρακτήρες, τις ακόλουθες ενδείξεις:
- στοιχεία αναγνώρισης του πωλητή:
όνομα και διεύθυνση ή συμβολικό στοιχείο αναγνωρίσεως,
- φύση του προϊόντος:
"προϊόντα μη εγκεκριμένα προς πώληση στον καταναλωτή για προσωπικές ανάγκες", η μνεία δε αυτή συμπληρώνεται ενδεχομένως από τη μνεία "προϊόντα προοριζόμενα για πολλαπλασιασμό"·
γ) εάν η συσκευασία είναι διαφορετική ώστε να μη συγχέεται με εκείνη των προϊόντων που προορίζονται προς πώληση στον καταναλωτή για προσωπικές ανάγκες.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1984.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 18 Ιουνίου 1984.

Labels: 7
6